kardosdrur/scandi-wiki huggingface dataset:
Aabyhøj IF

Aabyhøj IF kan referere til flere artikler:

 Aabyhøj Idrætsforening – en dansk idrætsforening med flere sportsgrene på programmet (underafdelinger)
 Aabyhøj IF Basketball – en dansk basketballklub under Aabyhøj Idrætsforening
 Aabyhøj IF Fodbold – en dansk fodboldklub under Aabyhøj Idrætsforening
Giovanni da Verrazzano

Giovanni da Verrazano eller  Verrazzano  (født ca. 1485 i Val di Greve nær Firenze i Italien, død ca. 1528) var en italiensk søfarer og opdagelsesrejsende. 

Omkring 1506 flyttede han til Dieppe i Frankrig og gik til søs. Han foretog flere rejser i det østlige middelhavsområde, og rejste antagelig også til Newfoundland. 

I 1524 eller 1525 blev han udsendt af kong Frans 1. af Frankrig for at udforske området mellem Florida og Newfoundland i håb om at finde en passage til Stillehavet. Han udforskede den nordamerikanske østkyst fra Cape Fear (i dagens North Carolina) og nordover antagelig så langt som Cape Breton i Nova Scotia. Han var den første europæer, som trængte ind i New York-bugten. Senere tog han ud på endnu en opdagelsesrejse, og kom da til Brasilien. 

Det er uklart hvor og hvordan han døde. Måske blev han dræbt af indianere under sin tredje opdagelsesrejse til Den nye Verden et sted i Antillerne. Men andre kilder mener han blev taget til fange af spanierne og hængt som sørøver i Cadiz.

Eksterne henvisninger 

Opdagelsesrejsende fra Italien
Israels nationalvåben

Israels nationalvåben viser en menorah omgivet af olivenblade på hver side med underteksten "ישראל" (hebraisk for Israel). Mens våbenets baggrund altid er blåt, kan den syvarmede lysestage og olivenbladene enten være hvide eller gyldne. Den blå-hvide-versionen forekommer mest i præsidentøjemed, mens guld-blå-versionen forekommer oftest når våbenet vises individuelt.

Staten Israel indførte sit nationalvåben efter en designkonkurrence afholdt i 1948. Udformningen er baseret på brødrene Gabriel og Maxim Shamirs vinderbidrag, med elementer taget fra andre bidrag.

Billedet ser ud til at være blevet lånt fra Sakarjas bog (kapitel 4): "Profeten ser en guld-lysestage – et billede på menigheden – og ved dens sider to oliventræer, et mod venstre for bowlen og det andet mod højre. Det er uvist om sammenhængen er gjort med overlæg, eller om det kun kan regnes som et tilfældigt sammentræf. Shamir-brødrene opgav ikke Profeten Sakarja som kilde til sit bidrag, selv om de gav detaljerede beskrivelser af deres arbejde i et interview til den israelske nyhedsavis Maariv (16. februar 1949).

Menorahen har været et symbol for jødedommen i næsten 3000 år. Den blev brugt i det gamle tempel i Jerusalem. Olivenbladene symboliserer fred.

Israels nationalvåben er indprintet på omslaget i det israelske pas.

Referencer 
  

Nationalvåben
Rigsvåbener fra Asien
Hans Peter Barfod

Hans Peter Barfod (11. maj 1834 – 4. september 1892) var hospitalsforstander og udgiver af Søren Kierkegaards efterladte papirer. 

Født 11. maj 1834 i Køge som søn af købmand Christian Severin Barfoed (1804-1857) og Johanne Marie Grouleff (1810-1874). Død 4. sept. 1892 i Aalborg. 
Gift 24. sept. 1868 i Ulfborg med Marie Cathrine Tang (1840-1928), datter af etatsråd Andreas Evald Meinert Tang (1803-1868) og Molly Elise Fenger (1807-1885).

Efter diverse kontoristjobs tog Hans Peter Barfod 1854 dansk juridisk eksamen og blev 1855 fuldmægtig hos by- og herredsfogeden i Nykøbing Sjælland. Tog 1861 til Aalborg for 1861-64 at udgive et nyt, nationalliberalt blad kaldet Aalborgposten, som skulle modarbejde Aalborg Stiftstidende. 

Barfod blev 1865 amanuensis, senere stiftskasserer hos biskop Peter Christian Kierkegaard i Aalborg, hvor han for biskoppen bl.a. ordnede broderen Søren Kierkegaards efterladte papirer. 1869-77 udgav han de tre første bind af Søren Kierkegaards "Efterladte Papirer" for årene 1833-47 (udgivelsesarbejdet blev fortsat af den tyskfødte H. Gottsched). Dette pionérarbejde, som Barfod tog meget alvorligt, er han siden blevet meget kritiseret for på grund af sin hårdhændede metode, hvor han bl.a. rettede i Kierkegaards tekst og noterede kommentarer til bogtrykkeren direkte i de originale manuskripter.

I 1875 blev Barfod udnævnt til hospitalsforstander for Aalborg Kloster, et arbejde han med stor interesse fortsatte med indtil sin pludselige død 1892. 

Han var meget historisk interesseret og igangsatte 1878 en restaurering af det gamle Helligåndskloster samt medvirkede til stiftelsen af Aalborg Historiske Museum og Samfundet for dansk genealogi og Personalhistorie. Udgav i 1860 en rejsebeskrivelse fra Tyskland og Schweiz "Fra en Rejse" samt i øvrigt en del mindre afhandlinger og digte.

Udgivelser 
 Efter en Reise, 277 sider, 1861
 Af Søren Kierkegaards efterladte Papirer (1833-47 i 3 bind) med indledende Notiser ved H.P. Barfod, 1869-77
 Om Aalborgs Hellig-Aands-Hus: det nuværende Hospital : et Par Meddelelser i Anledning af Restavrationen i Sommeren 1878, 41 sider, 1878
 Til Minde om Biskop Peter Christian Kierkegaard, Født 6. Juli 1805, død 24. Febr. 1888, og hans Jordefærd 1. Marts 1888, 122 sider, 1888

Eksterne kilder og henvisninger 
 
 Dansk Biografisk Leksikon
 Frederik Birkedal-Barfod: Stamtavle over Slægten Barfod-Barfood-Barfoed, 1925
 Jørgen H. P. Barfod: 19. Generationer, 1960
 Jørgen H. P. Barfod: Barfod-Sagaen, 1992
 Slægtsforeningen Barfod-Barfoed
 Stamtavle over Barfodslægten
 Hans Peter Barfod på Dansk Forfatterleksikon
 Ole Jespersens artikel om Hans Peter Barfod
 Hans Peter Barfods selvbiografi 1878
 Transkriberet version af Hans Peter Barfods selvbiografi 1878

Hans Peter
Danskere i 1800-tallet
Rejsebogsforfattere fra Danmark
Faglitterære forfattere fra Danmark
Chefredaktører fra Danmark
Personer fra Køge
Personer i Dansk Biografisk Leksikon
Dansksprogede forfattere fra Danmark
Union City

Union City er en by i Hudson County, New Jersey, USA. Union City har  indbyggere på et 3,33 km² stort landområde. Byen er den tættest befolkede i USA med 19.936 pr. km² – næsten dobbelt så meget som den næsttættest befolkede by, New York City.

Union City blev indført som en by ved lov den 1. januar 1925, hvor den erstattede både Union Hill og West Hoboken.

Referencer

Eksterne henvisninger
Borum-Lyngby

Borum-Lyngby er et lokalsamfund med tre landsbyer i Østjylland.

Befolkningstal (1.1.2019): 723 indbyggere.

Området udgjorde indtil kommunalreformen 1. april 1970 en selvstændig sognekommune i Århus Amt. Derefter blev det en del af Aarhus Kommune.

Borum-Lyngby består geografisk af Borum Sogn med 543 indbyggere (2019) i Framlev Herred og Lyngby Sogn med 180 indbyggere (2019) i Hasle Herred. I området ligger bl.a. landsbyerne Borum, Yderup og Lyngby.

Indbyggerne repræsenteres af Borum-Lyngby Fællesråd, stiftet 1994, med områdets foreninger og råd som medlemmer. Fællesrådet udgiver desuden vejviser med oplysninger om beboere, foreningsliv, service og erhverv.

I kirkelig henseende udgør Borum-Lyngby et pastorat (Borum-Lyngby Pastorat). Der er præstegård og præstebolig i Borum.

Lokalhistorisk Arkiv for Borum og Lyngby Sogne har til huse i Borum-Lyngby Sognegård.

Eksterne henvisninger
 Lokalhistorie

Lokaliteter i Aarhus Kommune
Fællesråd

Fællesråd er flertydig og kan henføres til blandt andet følgende:

Samvirke mellem foreninger og lignende, der arbejder for samme sag. For eksempel Danske Studerendes Fællesråd.
Lokal paraplyorganisation, der samler beboerforeninger, menighedsråd, vælgerforeninger og ofte tillige bestyrelser ved kommunale institutioner om at arbejde for lokalområdets interesser. Kan f.eks. omfatte en eller flere landsbyer, en stationsby eller en hel nedlagt kommune. Formidler ofte lokale beboersynspunkter og interesser over for byråd (kommunalbestyrelser) og kommunalt bureaukrati. I visse kommuner er fællesråd aktivt understøttet af byrådet og tildelt kommunal bevilling.
Maja Juliussen

Maja Juliussen, (født 27. august 1983 på Djursland) er en fodboldspiller fra Danmark. Har spillet for Hjortshøj Egå, Skovbakken,Fortuna Hjørring og Vejlby IK. Hun spiller nu i Norge, for klubben IF Fløya i Toppdivisjonen. Juliussen havde debut den 4. juli 2009, og scorede her et mål.
Har spillet en landsholdskamp til Corean Peace Cup 2006

Fodboldspillere fra Danmark
Pavel Padrnos

Pavel Padrnos (født 17. december 1970 i Petrovice, nær Třebíč, Tjekkiet) er en tidligere tjekkisk landevejscykelrytter, som cyklede for Discovery Channel Pro Cycling Team i perioden 2002-2007.

Eksterne henvisninger 

 

Mandlige cykelryttere fra Tjekkiet
Timothy Gudsell

Timothy Gudsell (født 17. februar 1984 i Feilding) er en tidligere professionel newzealandsk bane- og landevejscykelrytter.

Eksterne henvisninger 

Mandlige cykelryttere fra New Zealand
Cykelryttere ved sommer-OL 2008
Sébastien Joly

Sébastien Joly (født 25. juni 1979 i Tournon, Frankrig) er en tidligere professionel landevejscykelrytter.

Eksterne henvisninger  

Mandlige cykelryttere fra Frankrig
Sportsdirektører
Christophe Mengin

Christophe Mengin (født 3. september 1968 i Cornimont) er en tidligere professionel fransk landevejscykelrytter. Han cyklede for det franske hold Française des Jeux. Mengin blev professionel i 1995, da han skrev kontrakt med holdet Chazal.

Eksterne henvisninger 

 

Mandlige cykelryttere fra Frankrig
Elia Rigotto

Elia Rigotto (født 4. marts 1982 i Vicenza) er en tidligere professionel italiensk landevejscykelrytter.

Eksterne henvisninger 
 

Mandlige cykelryttere fra Italien
Fabio Sabatini

Fabio Sabatini (født 18. februar 1985 i Pescia) er en tidligere professionel italiensk landevejscykelrytter.

Eksterne henvisninger 

Mandlige cykelryttere fra Italien
Björn Schröder

Björn Schröder (født 27. oktober 1980 i Berlin) er en tidligere professionel tysk landevejscykelrytter. Han cyklede fra 2006 til 2010 for det italienske ProTour-hold Milram. Han sluttede sin professionelle karriere hos tyske Team Stölting i 2013.

Referencer

Eksterne henvisninger  

 

Mandlige cykelryttere fra Tyskland
Personer fra Berlin
Vivi Kier

Vivi Bjerregaard Bakkebo Kier (født 22. juni 1958 i Otterup) er selvstændig erhvervsdrivende, medlem af Odense Byråd og tidligere medlem af Folketinget, valgt for Det Konservative Folkeparti i Faaborgkredsen (Fyns Storkreds).

Baggrund

Forældre 
Vivi Kier blev født i 1958 i Otterup som datter af svejser Martin Olsen og husmoder Karen Bakkebo.

Uddannelse og arbejde som sygeplejeske 
Vivi Kier er hf-student fra Mulernes Legatskole i 1977 og blev uddannet sygeplejerske ved Sygeplejeskolen i Odense i 1983. Mellem 1983 og frem til 1986 arbejdede hun som sygeplejerske på Odense Universitetshospital (OUH).

Privatliv og tilværelse som erhvervsdrivende 
Hun er gift med Ernst og har to børn.
Fra 1987 arbejdede hun som medarbejdende ægtefælle i sin mands Ernst Kier forretninger i Odense.
De forpagter fem McDonald's restauranter på Fyn.

Politiske karriere 
Ved kommunalvalget i 2001 blev Vivi Kier valgt til Odense Byråd og genvalgt i 2005 med næstflest personlige stemmer, hvilket kun blev overgået af den senere borgmester, partifællen Jan Boye. Hun var fra 2006 til 2008 Konservatives politiske ordfører i byrådet og er medlem af Børne- og Ungeudvalget. I 2009 offentliggjorde hun, at hun ikke genopstiller til Odense Byråd. Vivi Kier har således haft sæde i Odense Byråd fra 2002-2010.

Hun har været opstillet som folketingskandidat siden 2001. Frem til 2006 i Odense Vestkredsen og fra 2007 i Faaborgkredsen.
Ved Folketingsvalget 2007 blev hun valgt ind.
I 2009 blev Vivi Kier kandidat i Odense Sydkredsen, da Bendt Bendtsen stoppede i dansk politik. I Folketinget var hun partiets socialordfører, familieretslige ordfører, færøordfører og sundhedsordfører. Vivi Kier var medlem af Retsudvalget, Socialudvalget, Sundhedsudvalget, Udvalget vedrørende Færøske Forhold og § 71-tilsynet.

Som ordfører var Vivi Kier afvisende over for en mere fri hashhandel.
I debatten påpegede hun hashen skadelige virkninger og Hollands erfaringer med hashturisme.

Som socialordfører udtalte hun sig også i debatten om prostitution: Hun ikke ønskede at kriminalisere sexkunder, ønskede ikke at kriminalisere de prostituerede, og understregede vigtigheden af rufferilovgivningen.
Da Konservativ Ungdom i 2010 foreslog arbejderrettigheder for prostituerede, for eksempel adgang til dagpenge og mulighed for at tegne erhvervsforsikring, var Kier afvisende, og hun påpegede besværligheden i at bestemme, hvornår en prostitueret er arbejdsløs.

Ved Folketingsvalget 2011 opnåede hun ikke genvalg, men da partifællen Mai Mercado (Henriksen) gik på barselsorlov blev Kier midlertidigt folketingsmedlem fra den 1. marts 2013.

Eksterne henvisninger 
 Vivi Kiers personlige hjemmeside

Henvisninger 

Folketingsmedlemmer i 2000'erne
Sygeplejersker fra Danmark
Medlemmer af Odense Byråd
Folketingsmedlemmer i 2010'erne
Politikere fra Danmark med dobbeltmandat
Tidligere folketingsmedlemmer fra Det Konservative Folkeparti
Personer fra Otterup
Carlo Scognamiglio

Carlo Scognamiglio (født 31. maj 1983 i Seriate) er en tidligere professionel italiensk landevejscykelrytter.

Eksterne henvisninger 

 

Mandlige cykelryttere fra Italien
Sebastian Siedler

Sebastian Siedler (født 18. januar 1978 i Leipzig) er en tidligere professionel tysk landevejscykelrytter.

I 2009 vandt han 1. Etape af Post Danmark Rundt

Professionelle teams 
 Team Weisenhoff 2004 – 2005
 Team Milram 2006 – 2007
 Skil-Shimano 2008
 Team Voralberg 2010 – ?

Eksterne henvisninger  

 

Mandlige cykelryttere fra Tyskland
Personer fra Leipzig
Adam Hansen

Adam Hansen (født 11. maj 1981 i Cairns) er en australsk landevejsrytter, der kører for .

I 2008 blev Adam Hansen australsk mester i enkeltstart.

Eksterne henvisninger 

Mandlige cykelryttere fra Australien
Aaron Olsen

Aaron Olsen (født 11. januar 1978) er en tidligere professionel amerikansk landevejscykelrytter.

Meritter 

 Tour de Beauce - 1 etape (2004)
 Tour de Toona - 1 etape (2004)
 Valley of the Sun stage race - Vinder (2003)
 International Cycling Classic - 1 etape (2003)
 National U23-mesterskab i landevejscykling - 3. plads (2000)

Eksterne henvisninger 
 

Mandlige cykelryttere fra USA
Steffen Wesemann

Steffen Wesemann (født 11. marts 1971 i Wolmirstedt, Tyskland) er en schweizisk tidligere professionel cykelrytter som cyklede for det tyske hold Team Wiesenhof-Felt. Han fik schweizisk statsborgerskab i 2005 efter at have boet i landet i en årrække. Han cyklede for Team Telekom/T-Mobile Team fra 1992 til 2006, men efter at T-Mobiles ledelse bestemte sig for at omstrukturere holdet endte det med at han måtte finde sig et nyt hold. Wesemann var en af fire T-Mobile-ryttere som skrev kontrakt med kontinental-holdet Team Wiesenhof-Felt for 2007-sæsonen.

Eksterne henvisninger  

 

Mandlige cykelryttere fra Schweiz
Mandlige cykelryttere fra Tyskland
Hanne Agersnap

Hanne Agersnap (født 5. september 1960 i København) er kulturgeograf. I perioden 13. november 2007 til 15. september 2011 var hun medlem af Folketinget, valgt for Socialistisk Folkeparti i Lyngbykredsen (Københavns Omegns Storkreds). I Folketinget fungerede Hanne Agersnap som ordfører for Forskning, IT og Tele, Indfødsret og hun var desuden delegeret ved Nordisk Råd.

Baggrund 
Hanne Agersnap er datter af professor Flemming Agersnap og foreningssekretær Gudrun Agersnap. Hun er gift, har to børn, hvor en af dem er folketingsmedlem Sigurd Agersnap, og bor i Virum.

Hanne Agersnap blev uddannet cand.scient. i kulturgeografi fra Københavns Universitet i 1991. Fra 1991-1998 arbejdede hun som konsulent hos COWI, mens hun 1998-2001 var projektkoordinator hos u-landsorganisationen CARE Danmark.
Hun var u-landskonsulent hos Copenhagen Development Consulting 2006, hvor hun blev bestyrer hos Paradis Is på Nørrebro.

Politiske karriere 
Hanne Agersnap var medlem af SF's bestyrelse i Lyngby fra 2002 til 2005, hvor hun var formand mellem 2003 og 2004.
Ved Kommunalvalget 2005 blev hun valgt til kommunalbestyrelsen i Lyngby-Taarbæk. Med 525 personlige stemmer blev hun partiets højdescorer i kommunen.

Ved Folketingsvalget 2007 blev Agersnap valgt til Folketinget for Københavns Omegns Storkreds.
I Folketinget blev hun partiets it- og telepolitiske ordfører, forskningsordfører samt indfødsretsordfører.
Hun var medlem af en række udvalg: Skatteudvalget, Udvalget for Videnskab og Teknologi, Europaudvalget og Indfødsretsudvalget.
Derudover var hun medlem af Nordisk Råd og Østersøens Parlamentariske Forsamling.

Agersnaps henvendelse i december 2010 var årsag til at journalister fra Dagbladet Information begyndte at grave i den såkaldte Statsløse-sag, der førte til integrationsminister Birthe Rønn Hornbechs afgang. 
Ved SF's formandsvalg i 2012 støttede Agersnap Annette Vilhelmsen.
Efter Folketingsvalget 2011 forlod Agersnap Folketinget.

Hanne Agersnap har siden 2011 været lokalformand for som SF i Lyngby-Taarbæk.
Ved Kommunalvalget 2013 blev hun med 217 stemmer valgt ind i kommunalbetyrelsen.

Tillidserhverv og andet 
Medlem af Parkinsonforeningens Hovedbestyrelse, og siden 2012 af forretningsudvalget for Parkinsonforeningen.
Siden 2013 bestyrelsesmedlem i Institut for Flerpartisamarbejde.

Lønnede stillinger
Skatteankenævnsmedlem i Nærum skatteankenævn (udtrådte den 1. juni 2010).

Referencer

Eksterne henvisninger 
 
 Hanne Agersnaps blog

Folketingsmedlemmer i 2000'erne
Folketingsmedlemmer i 2010'erne
Kommunalbestyrelsesmedlemmer fra SF
Tidligere folketingsmedlemmer fra SF
Wolmirstedt

Wolmirstedt er en by i delstaten Sachsen-Anhalt i Tyskland. Byen har cirka 10.000 indbyggere.

Byer i Sachsen-Anhalt
Per Bisgaard

Per Deichmann Bisgaard (født 31. juli 1955) er lærer, tidligere borgmester og var fra den 13. november 2007 til den 15. september 2011 medlem af Folketinget, valgt for Venstre i Himmerlandkredsen (Nordjyllands Storkreds). I Folketinget var han ordfører på kirke- og videnskabsområdet samt medlem af Nordisk Råd.

Per Bisgaard er født og opvokset på slægtsgården Stensbækgaard ved Fjelsø som søn af landmand Frits Deichmann Bisgaard og medhjælpende ægtefælle Anna Bodil Bisgaard. Gift med skolesekretær Jonna Bisgaard.
 
Han blev uddannet lærer i 1980 på Ranum Seminarium, og har været lærer på Aalestrup Realskole indtil han blev borgmester i 1994. Siden 1986 har han desuden drevet sit eget landbrug samt en vognmandsforretning.

Fra 1986 til 2006 var han medlem af kommunalbestyrelsen i Aalestrup Kommune, hvor han fra 1994-2001 var borgmester. Fra 1998-2006 var han desuden medlem af Viborg Amtsråd, hvor han var viceamtsborgmester og formand for Venstres amtsrådsgruppe. Siden 2006 har han været kommunalbestyrelsesmedlem i Vesthimmerlands Kommune, hvor han frem til folketingsvalget i 2007 var kulturudvalgsformand. Han har siden 2017 været valgt til regionsrådet i Region Nordjylland. Han har tidligere været medlem af repræsentantskabet i Kunstrådet og næstformand for Danmarks Biblioteksforening.

Folketingsmedlemmer i 2000'erne
Skolefolk fra Danmark
Folketingsmedlemmer i 2010'erne
Viceamtsborgmestre fra Danmark
Borgmestre fra Venstre
Politikere fra Danmark med dobbeltmandat
Tidligere folketingsmedlemmer fra Venstre
Regionsrådsmedlemmer fra Venstre
Jørn Grauengaard

Jørn Ib Grauengaard (født 28. september 1921 i København, død 4. januar 1988) var en dansk guitarist og orkesterleder. Han spillede med sit orkester primært jazzpræget underholdningsmusik og har indspillet plader med bl.a. Lis Bjørnholt og Daimi.

Han var arrangør/orkesterleder på Four Jacks' og senere Otto Brandenburgs ODEON-indspilninger, og var også flittigt brugt indenfor teater og revy, især huskes han fra Cirkusrevyerne i 1960'erne.

Efter en årrække som aktiv musiker, trak han sig tilbage fra offentligheden, og helligede sig sit job som guitarlærer på en ungdomsskole. Før sin død arbejdede Grauengaard i Danmarks Radios diskotek. Han benyttede bl.a. følgende guitarer: Gibson Es-175D, Gibson L-7C, gretsch country gentleman, Ibanez Gb-10.

Har udgivet flere lærebøger i guitarspil bl.a.: Selvstudium for rytmeguitar (Dacapo, 1959) 365 guitar akkorder (Marno Sørensens Forlag)

Diskografi 
 The Jørn Grauengaard Quintet – Fascinating Rhythm (10"), ODEON MOGK2
 Jørn Grauengaard Orchestra – S/T (12"), Metronome MLP 15131
 Jørn Grauengaard og Lis Bjørnholt – Underholder (sampler) (12"), ODEON BOK3
 Jørn Grauengaard Orhestra Featuring Daimi – S/T (12"), Tono LPQ 39004/Metronome MLP 15161
 Jørn Grauengaard Scandinavia Orchestra – Vintage 73 (12"), Salut SALP 8426

Eksterne henvisninger 
 

Guitarister fra Danmark
Gustavus Woodson Smith

Gustavus Woodson Smith (1. januar 1822 – 4. juni 1896 var officer i den amerikanske hær, general i sydstatshæren under den amerikanske borgerkrig og kortvarigt krigsminister i Amerikas Konfødererede Stater.

Unge år 
Smith var søn af Byrd og Sarah Hatcher (Wodson) Smith. Han tog eksamen fra West Point i 1842 som nr. 8 i en årgang på 45. Den 3. oktober 1844 giftede han sig med Lucretia Bassett (død 1881). De fik ingen børn.

I 1845 blev Smith udnævnt til sekondløjtnant i ingeniørkorpset. Han gjorde tjeneste i den Mexicansk-amerikanske krig og blev tre gange forfremmet. Han deltog i slagene ved Veracruz, Cerro Gordo, Contreras, Chrurubusco og Chapultepec. Mellem 1849 og 1854 underviste han i ingeniørvæsen på West Point. Derefter flyttede han i 1854 til New Orleans for at deltage i guvernør John A. Quitmans felttog mod fribytterne på Cuba. I 1856 rejste han til New York og var indtil 1858 chefingeniør for jernværket i Trenton. Derefter var han i 1858–1861 ansvarlig for vejvæsenet i New York.

Borgerkrigen 
Smiths hjemstat Kentucky erklærede sig neutral i borgerkrigen, men nogle måneder efter krigens udbrud tog Smith til Richmond for at gøre tjeneste i
Sydstaternes hær. Den 19. september 1861 blev han udnævnt til brigadegeneral og senere blev han forfremmet til generalmajor. Han kommanderede højre fløj af Army of Northern Virginia under Peninsula kampagnen. Da general Joseph E. Johnston blev alvorligt såret på første dag af Slaget ved Seven Pines den 31. maj 1862, måtte Smith overtage kommandoen over hele hæren. Det udløste straks et nervesammenbrud for ham, og dagen efter blev han udskiftet med general Robert Edward Lee.

Fra 17. november-20. november 1862 var han fungerende krigsminister. Smith lå i strid med præsident Jefferson Davis, og han blev sendt til Charleston i South Carolina, hvor han kom til at gøre tjeneste under general P.G.T. Beauregard. Han trådte ud af hæren den 17. februar 1863, fordi det irriterede ham, at han til stadighed kom til at gøre tjeneste under officerer med lavere anciennitet. Derefter var han inspektør ved Etowah Mining & Manufacturing Company i Georgia. Fra juni 1864 til krigens slutning var han brigadegeneral i staten Georgias milits og deltog i en række kampe i Georgia, hvor han førte sine tropper effektivt og virkningsfuldt. Han overgav sig i april 1865 i Macon i Georgia og blev løsladt kort efter krigens slutning.

Efter krigen 
Fra 1866 til 1870 var Smith inspektør i et jernværk i Chattanooga i Tennessee, og fra 1870 til 1875 var han forsikringsinspektør i Kentucky. I 1876 vendte han tilbage til New York City, hvor han udgav en række bøger, f.eks. Confederate War Papers (1884) og The Battle of Seven Pines (1891). Han døde i New York den 4. juni 1896 og blev begravet på Cedar Grove Cemetary i New London, Connecticut.

Referencer 
 Eicher, John H., and Eicher, David J., Civil War High Commands, Stanford University Press, 2001, .
 Jon L. Wakelyn: Biographical Dictionary of the Confederacy Louisiana State University Press, Baton Rouge 

Personer i den amerikanske borgerkrig
Militærfolk fra USA
Cloaking

Cloaking (eller black hat cloaking) er en teknik til søgemaskineoptimering, hvor der vises ét resultat for almindelige besøgende og et andet resultat for søgemaskinernes crawlere. Normalt identificeres søgemaskinernes crawlere på deres IP-adresse, user agent navn eller en kombination heraf.

Teknisk set er cloaking det samme som personificering eller geo-targeting. Forskellen er alene intentionen.

Cloaking strider mod nogle søgemaskiners guidelines til webmastere. Google har altid haft en stram politik imod cloaking. Yahoo og Microsoft har omvendt altid haft en lidt mere løs politik på området.

Der er ingen lovgivning i Danmark, der forbyder cloaking.

World Wide Web
Søgemaskiner